
AKTUALI REDAKCIJA NUO 2025-06-05
Projektas 

                                                PRITARTA 
                                                                                         Kauno miesto savivaldybės mero 
                                            2025 m. 
                                                     potvarkiu Nr. 

SAVIVALDYBĖS TURTO (PARTIZANŲ G. 5) NUOMOS SUTARTIS 

2025 m. ___________ d.   Nr. __ 
Kaunas 

Kauno miesto savivaldybė, kodas 111106319 (toliau – nuomotojas), atstovaujama Kauno miesto savivaldybės administracijos Nekilnojamojo turto skyriaus, atstovaujamo _________________________________________________________________________________, 
(atstovo pareigos, vardas, pavardė, atstovavimo pagrindas) 
ir _____________________________________________________________ (toliau – nuomininkas),
(fizinio asmens vardas, pavardė, asmens kodas / juridinio asmens pavadinimas, kodas) 
atstovaujamas (-a) __________________________________________________________________ 
(atstovo vardas, pavardė, pareigos, atstovavimo pagrindas) 
(toliau kartu vadinamos šalimis, o kiekviena atskirai – šalimi), remdamiesi (-osi) Kauno miesto savivaldybės mero 2025 m. ________ d. potvarkiu Nr. ____ „Dėl nekilnojamojo ir kito ilgalaikio materialiojo turto Partizanų g. 5, Kaune, nuomos ne konkurso būdu nemokamam maitinimui organizuoti“ ir Viešojo pirkimo komisijos 2025 m. ____________ d. posėdžio protokolu Nr.______, sudarė šią sutartį. 

I SKYRIUS 
SUTARTIES DALYKAS 

[bookmark: _Hlk195251402]1. Nuomotojas įsipareigoja perduoti nuomos teise nuomininkui Kauno miesto savivaldybės nuosavybės teise valdomas 258,53 kv. m bendrojo ploto negyvenamąsias patalpas (patalpos pažymėtos plane nuo 1-44 iki 1-54, 1-73, unikalus Nr. 4400-1806-9246:9844; pastatas, kuriame yra patalpos, pažymėtas plane 1A5p, unikalus Nr. 1996-9017-3012) ir 56,88 kv. m bendrojo ploto negyvenamąsias patalpas (patalpos pažymėtos plane nuo R-33 iki R-38, unikalus Nr. 4400‑1803‑4216:9682; pastatas, kuriame yra patalpos, pažymėtas plane 1A5p, unikalus Nr. 1996-9017-3012), esančias Partizanų g. 5, Kaune, ir kitą ilgalaikį materialųjį turtą Kauno mieste gyvenančių asmenų, kurie dėl nepakankamų pajamų patys nepajėgia apsirūpinti maistu, nemokamam maitinimui organizuoti.
2. Nuomininkas įsipareigoja mokėti nuompinigius – 1 Eur per mėnesį  ir įstatymų nustatyto dydžio PVM per mėnesį (kai nuomininkas yra PVM mokėtojas) už šios sutarties 1 punkte nurodytą turtą. Nuompinigiai pradedami skaičiuoti nuo turto perdavimo ir priėmimo akto pasirašymo dienos (išskyrus nuomos sutarties atnaujinimo atvejį), jei šios sutarties papildomose sąlygose nenumatyta kitaip.

II SKYRIUS 
SUTARTIES SĄLYGOS 

3. Nuomos terminas nustatomas nuo _____m.__________ ___d. iki _______ m. ___________ ___ d., bet ne ilgiau kaip iki 20__ m. __________ __ d. nemokamo maitinimo organizavimo paslaugų pirkimo sutarties Nr. _______ galiojimo pabaigos. 
4. Nuomininkas moka nuompinigius kas mėnesį, prieš prasidedant mėnesiui, bet ne vėliau kaip iki einamojo mėnesio 10 dienos. 
5. Nuomininkas, be nuompinigių, kas mėnesį teisės aktų nustatyta tvarka moka visus mokesčius, susijusius su turtu, įskaitant mokesčius už vandens tiekimą ir nuotekų šalinimą, elektros ir šilumos energiją, komunalines paslaugas, turto administravimą, bet jais neapsiribojant, taip pat kitus mokesčius, įmokas ir rinkliavas (išskyrus 33 punkte nurodytas išimtis). 
6. Nuomininkas pareiškia, kad apžiūrėjo išnuomojamą turtą, susipažino su šio turto dokumentais. Nuomininkas įvertino šio turto teisinį statusą, taip pat faktinę būklę ir galimybę turtą pritaikyti nuomininko veiklai, neturi ir ateityje neturės jokių pretenzijų dėl turto. 
7. Esant poreikiui nuomininkas, raštu suderinęs su nuomotoju darbų apimtis, pats savo rizika ir sąskaita parengia ir pritaiko turtą savo veiklai, kad turtas atitiktų visus privalomus tokiai veiklai vykdyti keliamus reikalavimus (priešgaisrinės saugos, higienos, darbų saugos ir kt.). 
8. Nuomininkui, pagerinusiam išsinuomotą turtą, už pagerinimą neatlyginama. 
9. Nuomininkui draudžiama išpirkti nuomojamą turtą. Jis gali dalyvauti parduodant šį turtą teisės aktų nustatyta tvarka. 
10. Nuomininkas neturi teisės perleisti savo teisių ir pareigų, atsiradusių iš nuomos sutarties, įkeisti nuomos teisę ar perduoti ją kaip turtinį įnašą ar kitaip ją suvaržyti. 

III SKYRIUS 
ŠALIŲ PAREIGOS 

11. Nuomotojas įsipareigoja: 
11.1. per 10 kalendorinių dienų nuo šios sutarties pasirašymo dienos perduoti nuomininkui nuomojamą turtą pagal perdavimo ir priėmimo aktą (išskyrus nuomos sutarties atnaujinimo atvejį); 
11.2. parduodamas ar kitaip perduodamas nuomojamą turtą, kitaip suvaržydamas nuosavybės teisę, raštu prieš protingą terminą pranešti nuomojamo turto pirkėjui ar kitokios sutarties šaliai apie šią sutartį, o nuomininkui – apie numatomą nuomojamo turto pardavimą ar kitokį perleidimą arba teisės į jį suvaržymą;
11.3. per 5 darbo dienas nuo nekilnojamojo turto perdavimo ir priėmimo akto pasirašymo dienos savo lėšomis pateikti valstybės įmonės Registrų centro padaliniui užsakymą įregistruoti šią sutartį Nekilnojamojo turto registre, o ją nutraukus ar pasibaigus jos galiojimui – išregistruoti iš šio registro. 
12. Nuomininkas įsipareigoja: 
12.1. naudoti turtą pagal paskirtį ir šią sutartį, griežtai laikytis šios paskirties turtui keliamų priežiūros, higienos, priešgaisrinės saugos, sanitarijos reikalavimų ir kitų su turto eksploatavimu susijusių taisyklių; 
12.2. nustatytais terminais mokėti visus šioje sutartyje nurodytus mokesčius; 
12.3. savo lėšomis parengti turtą pasikeičiantiems metų sezonams ir, esant poreikiui ar nuomotojo pagrįstam reikalavimui (šiomis aplinkybėmis gali būti laikomi tokie turto defektai ar pažeidimai, kurių pašalinimas vėlesniu laikotarpiu prieš turto grąžinimą nuomotojui sąlygotų prastesnę turto būklę turto grąžinimo nuomotojui metu), atlikti turto paprastąjį remontą ir raštu apie tai informuoti nuomotoją, taip pat vykdyti techninę turto priežiūrą. Techninė priežiūra ir (ar) paprastasis remontas turi užtikrinti turto funkcionalumą, normalią fizinę būklę, maksimalią apsaugą nuo bet kokių kenksmingų veiksnių ir saugų išnuomoto turto eksploatavimą. Nuomininkas, atlikdamas remonto darbus, privalo naudoti teisės aktų reikalavimus atitinkančias priemones, medžiagas ir įrangą. Nuomininkas įsipareigoja, atlikdamas bet kokius turto remonto darbus, laikytis visų nustatytų aplinkos apsaugos, priešgaisrinės saugos, higienos, darbuotojų saugos ir kitų teisės aktų reikalavimų, naudoti visas reikiamas saugos priemones; 
12.4. per 30 kalendorinių dienų nuo turto perdavimo ir priėmimo akto pasirašymo dienos savo lėšomis įrengti nuomojamose patalpose elektros ir vandens apskaitos prietaisus, jeigu jie neįrengti ir tai techniškai įmanoma; 
12.5. per 10 kalendorinių dienų nuo sutarties pasirašymo dienos sudaryti su atitinkamomis įmonėmis, įstaigomis ir organizacijomis sutartis dėl atsiskaitymo už komunalines ir kitas paslaugas arba (ir) susitarimą su nuomotoju dėl atsiskaitymo už sunaudotą vandenį, elektros energiją (kai turte nėra įrengta atskirų vandens, elektros energijos įvadų), komunalines ir kitas paslaugas tvarkos, turto administravimą (išskyrus sutarties atnaujinimo atvejį, kai sutartys arba (ir) susitarimas jau sudaryti) (išskyrus 33 punkte nurodytas išimtis); 
12.6. apdrausti 1 punkte nurodytą turtą nuomotojo naudai nuo gaisro, gamtinių jėgų ir kitos rizikos ir nedelsiant pateikti nuomotojui draudimo įmonės išduoto liudijimo (poliso) kopiją (išskyrus atvejį, kai sutarties papildomose sąlygose yra nurodyta kitaip). Draudimas turi nepertraukiamai galioti iki šios sutarties galiojimo pabaigos; 
12.7. nuomotojui raštu pareikalavus, per 10 darbo dienų pateikti jam rašytinius įrodymus apie patirtas faktines išlaidas turtui eksploatuoti, prižiūrėti ir kitiems sutarties įsipareigojimams vykdyti ir bet kokius kitus dokumentus, susijusius su turto naudojimu; 
12.8. sudaryti sąlygas nuomotojo įgaliotam atstovui tikrinti nuomojamo turto būklę; 
12.9. kai pasibaigia sutarties galiojimas ar sutartis yra nutraukiama prieš terminą – iki turto perdavimo pagal turto perdavimo ir priėmimo aktą dienos įvykdyti visus mokestinius įsipareigojimus, susijusius su išsinuomotu turtu; 
12.10. pasibaigus šios sutarties terminui arba nutraukus sutartį prieš terminą, perduoti pagal turto perdavimo aktą tvarkingą turtą su visais atliktais pertvarkymais, neatskiriamais nuo turto nepadarant turtui žalos; 
12.11. tapus PVM mokėtoju (jei sudarius sutartį nuomininkas nebuvo registruotas kaip PVM mokėtojas), nedelsiant, bet ne vėliau kaip per tris darbo dienas, apie tai raštu informuoti nuomotoją; 
12.12. pasikeitus rekvizitams, per tris darbo dienas raštu informuoti nuomotoją. 
13. Nuomininkui draudžiama be nuomotojo rašytinio sutikimo: 
13.1. subnuomoti nuomojamą turtą arba leisti kitiems asmenims kitaip juo naudotis; 
13.2. atlikti patalpų perplanavimą, turto kapitalinio remonto arba rekonstravimo darbus (pagerinti turtą). 


IV SKYRIUS 
ŠALIŲ ATSAKOMYBĖ 

14. Nuomininkas, nesumokėjęs nuompinigių šioje sutartyje nustatytu laiku, moka delspinigius už kiekvieną pavėluotą dieną – 0,05 proc. nuo nesumokėtos nuompinigių sumos iki bylos iškėlimo teisme dienos. 
15. Jeigu nuomininkas tinkamai neįvykdo sutarties sąlygų (išskyrus sutarties 25 punktą) ir jis buvo įspėtas apie tokį pažeidimą, nustačius protingą terminą pažeidimui pašalinti, nuomininkas moka 300 Eur baudą už kiekvieną tokį pažeidimą. 
16. Laiku neperdavęs 1 punkte nurodyto turto pagal šioje sutartyje nustatytas sąlygas, už pradelstą laiką nuomininkas moka baudą – 1/4 mėnesinio nuomos mokesčio už kiekvieną uždelstą perduoti dieną ir visus su šia sutartimi susijusius mokesčius (už komunalines paslaugas, administravimą ir kt.). Baudos sumokėjimas neatleidžia jo nuo prievolės vykdyti įsipareigojimus dėl turto perdavimo nuomotojui. 
17. Už nuomojamo turto pabloginimą, netinkamą higienos, priešgaisrinės saugos, sanitarijos reikalavimų ir kitų su turto eksploatavimu susijusių reikalavimų užtikrinimą nuomininkas atsako Lietuvos Respublikos civilinio kodekso ir kitų teisės aktų nustatyta tvarka. 

V SKYRIUS 
SUTARTIES ATNAUJINIMAS 

18. Šios sutarties terminas gali būti pratęstas tik tuo atveju, jei pratęsiamas _________ m. _____________ d. nemokamo maitinimo organizavimo paslaugų pirkimo sutarties Nr. ____ terminas. Sutartis baigiasi pasibaigus nurodytos paslaugų teikimo sutarties terminui. 
19. Pratęsiant nuomos sutartį naujam terminui, jos sąlygos gali būti atnaujintos. 

VI SKYRIUS 
SUTARTIES NUTRAUKIMAS IR PASIBAIGIMAS 

20. Ši sutartis pasibaigia: 
20.1. pasibaigus jos terminui; 
20.2. šalių susitarimu; 
20.3. nutraukus prieš terminą vienašališkai ar šalių susitarimu _______ m. ___________ d. nemokamo maitinimo organizavimo paslaugų pirkimo sutartį Nr. ___. 
21. Ši sutartis nutraukiama prieš terminą vienašališkai ne teismine tvarka nuomotojo iniciatyva: 
21.1. jei nuomininkui buvo pateiktas rašytinis įspėjimas apie būtinumą įvykdyti prievolę ar pašalinti pažeidimus per nustatytą terminą, tačiau jis per nustatytą terminą prievolės neįvykdė ar nepašalino pažeidimų: 
21.1.1. jei nuomininkas nesudaro galimybės nuomotojo atstovui tikrinti išnuomotą turtą; 
21.1.2. jei nuomininkas naudojasi turtu ne pagal sutartį ar paskirtį arba be nuomotojo leidimo perleidžia išnuomotą turtą trečiajam asmeniui; 
21.1.3. jei nuomininkas tyčia ar dėl neatsargumo blogina turto būklę; 
21.1.4. jei nuomininkas nesumoka nuomos mokesčio du mėnesius iš eilės ar nemoka kitų mokesčių; 
21.1.5. jei nuomininkas nevykdo kitų šios sutarties sąlygų arba netinkamai jas vykdo ir tai yra esminis sutarties pažeidimas; 
21.2. jei nuomininkui buvo pateiktas įspėjamasis raštas ne vėliau kaip prieš du mėnesius, nes atsirado būtinybė perimti šios sutarties 1 punkte nurodytą turtą Kauno miesto savivaldybės poreikiams; 
21.3. kitais Lietuvos Respublikos civilinio kodekso nustatytais atvejais. 
22. Ši sutartis gali būti nutraukta prieš terminą vienašališkai ne teismine tvarka nuomininko iniciatyva, nuomininkui raštu įspėjus nuomotoją prieš tris mėnesius. 
23. Vienašališko sutarties nutraukimo atveju pranešimas apie sutarties nutraukimą ir nustatyto termino pasibaigimas yra juridiniai faktai, nutraukiantys sutartį. Apie vienašališką nuomos sutarties nutraukimą nuomininkas įspėjamas ne vėliau kaip prieš 30 kalendorinių dienų. 
24. Dėl sutarties nutraukimo šalių susitarimu viena šalis turi kreiptis į kitą šalį ne vėliau kaip prieš 30 kalendorinių dienų. Užstato grąžinimo klausimas aptariamas šalių rašytiniame susitarime nutraukti nuomos sutartį. 
25. Pasibaigus šios sutarties terminui, jei sutartis neatnaujinama, ar nutraukus ją prieš terminą, nuomininkas privalo per 5 darbo dienas perduoti nuomotojui pagal perdavimo ir priėmimo aktą šios sutarties 1 punkte nurodytą turtą tos būklės, kokios jam buvo perduotas, atsižvelgiant į normalų susidėvėjimą, su visais atliktais pertvarkymais, neatsiejamais nuo turto nepadarant žalos turto būklei. Jei sutartis baigiasi nuosavybės teisei į išnuomotą turtą perėjus kitam asmeniui, turtas naujajam turto savininkui perduodamas per 5 darbo dienas po nuosavybės teisės perdavimo ir priėmimo akto pasirašymo, jeigu šalys nesusitaria kitaip. 
26. Nuomininkas privalo leisti nuomotojui, likus ne mažiau kaip 5 darbo dienoms iki turto perdavimo dienos, apžiūrėti ir įvertinti grąžinamą turtą. Bet kokios pretenzijos dėl žalos atlyginimo turi būti pateiktos raštu. 
27. Nuomininkui perdavus nuomotojui netvarkingą ar sugadintą turtą, nuomotojo patirtus nuostolius (išlaidas) dėl turto sutvarkymo apmoka nuomininkas. 
28. Tuo atveju, jei nuomininkas ilgiau kaip 10 kalendorinių dienų vėluoja perduoti nuomotojui turtą šios sutarties 25 punkte nustatyta tvarka, nuomotojas turi teisę vienašališkai perimti turtą, nekilnojamojo turto nuomos atveju – be išankstinio įspėjimo bet kada įeiti į turtą, pašalinti visus jame esančius daiktus, taip pat naudoti, valdyti turtą ir juo disponuoti savo nuožiūra. Vienašališko turto perėmimo atveju nuomotojo patirtus nuostolius (išlaidas) dėl turto perėmimo apmoka nuomininkas. 

VII SKYRIUS 
NENUGALIMOS JĖGOS (FORCE MAJEURE) APLINKYBĖS 

29. Nė viena šalis nelaikoma pažeidusi šią sutartį arba nevykdanti savo įsipareigojimų pagal sutartį, jeigu įsipareigojimus vykdyti jai trukdo nenugalimos jėgos (force majeure) aplinkybės, atsiradusios po sutarties įsigaliojimo dienos, vadovaujantis Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840. 
30. Jeigu kuri nors šalis mano, kad atsirado nenugalimos jėgos (force majeure) aplinkybių, dėl kurių ji negali vykdyti savo įsipareigojimų, ji nedelsdama, ne vėliau kaip per 3 kalendorines dienas nuo tokių aplinkybių atsiradimo, informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jeigu nuomotojas raštu nenurodo kitaip, nuomininkas toliau vykdo savo įsipareigojimus pagal šią sutartį tiek, kiek įmanoma, ir ieško alternatyvių būdų, kaip vykdyti savo įsipareigojimus, kurių vykdyti nenugalimos jėgos (force majeure) aplinkybės netrukdo. 
31. Jeigu nenugalimos jėgos (force majeure) aplinkybės trunka ilgiau kaip 90 kalendorinių dienų, viena iš šalių turi teisę šią sutartį nutraukti įspėdama apie tai kitą šalį prieš 30 kalendorinių dienų. Jeigu praėjus šiam 30 kalendorinių dienų laikotarpiui nenugalimos jėgos (force majeure) aplinkybės tęsiasi, ši sutartis nutraukiama ir pagal sutarties sąlygas šalys atleidžiamos nuo tolesnio sutarties vykdymo. 

VIII SKYRIUS 
PAPILDOMOS SĄLYGOS 

32. Nuomininkas išsinuomoto nekilnojamojo turto kapitalinio remonto ir rekonstrukcijos darbų neatlieka. Apie planuojamus pastato, kuriame yra nuomojamos patalpos, kapitalinio remonto ar rekonstrukcijos darbus nuomininkas informuojamas iš anksto. 
33. Išnuomotoms patalpoms tenkančias komunalinių paslaugų išlaidas (už vandens tiekimą ir nuotekų šalinimą, elektros ir šilumos energiją, turto administravimą, patalpų kenkėjų kontrolės, dezinsekcijos ir deratizacijos paslaugas, kaupiamąsias lėšas namui atnaujinti)  apmoka nuomotojas.
34. Pranešimai (informacija), siunčiami pagal sutartį arba susiję su ja, privalo būti įforminami raštu ir laikomi tinkamai įteiktais, jeigu jie išsiųsti registruotu laišku, elektroniniu paštu (patvirtinus gavimą) arba kitomis priemonėmis, leidžiančiomis fiksuoti pranešimo išsiuntimą. Pranešimai siunčiami 39 punkte nurodytais adresais, jei apie jų pasikeitimą nebuvo informuota 12.12 papunktyje nustatyta tvarka. 
35. Ši sutartis įsigalioja: 
35.1. jei sudaroma elektroninė sutartis – kai abi šalys ją pasirašo kvalifikuotais elektroniniais parašais; 
35.2. jei sutartis sudaroma pasirašant popierinį dokumentą – kai abi šalys ją pasirašo ir patvirtina antspaudais, jei antspaudą šalis turėti privalo. Jeigu sutartis pasirašoma skirtingomis datomis, sutarties įsigaliojimo data laikoma vėlesnė jos pasirašymo data. Sutartis sudaroma dviem vienodą teisinę galią turinčiais egzemplioriais – po vieną abiem sutarties šalims. 
36. Ginčai, kilę dėl sutarties sąlygų vykdymo, sprendžiami šalių susitarimu, nesutarus – ginčas perduodamas spręsti teismui pagal nuomojamo turto buvimo vietą. 
37. Nuomotojas ir nuomininkas įsipareigoja neatskleisti jokios informacijos, susijusios su šios sutarties turiniu ar sutarties sąlygų vykdymu, tretiesiems asmenims, išskyrus šioje sutartyje nurodytus subjektus ir įstatymo nustatytus atvejus, kai informaciją pateikti yra privaloma. 
38. Šios sutarties neatskiriama dalis yra Kito ilgalaikio materialiojo turto Partizanų g. 5, Kaune, išnuomojamo nemokamam maitinimui organizuoti, sąrašas (priedas).
39. Šalių juridiniai adresai ir banko rekvizitai: 

Nuomotojas                                                             	Nuomininkas 
____________________________________	___________________________________ 
(adresas, telefono numeris, el. pašto adresas)		(adresas, telefono numeris, el. pašto adresas) 
____________________________________	___________________________________ 
(banko pavadinimas, kodas, atsiskaitomosios sąskaitos numeris)	(banko pavadinimas, kodas, atsiskaitomosios sąskaitos numeris) 
____________________________________	___________________________________ 
(kodas)				(kodas) 
____________________________________	___________________________________ 
(PVM mokėtojo kodas)			(PVM mokėtojo kodas) 
____________________________________  	___________________________________ 
(atstovo pareigos)	A. V.		(atstovo pareigos)	A. V. 
_________________________________	___________________________________ 
(parašas)                                                                                (parašas) 
____________________________________ 	___________________________________ 
(vardas ir pavardė)                              		(vardas ir pavardė) 

[bookmark: _Hlk160796422]2025 m. ________________
savivaldybės turto (Partizanų g. 5)
nuomos sutarties Nr. ________

KITO ILGALAIKIO MATERIALIOJO TURTO PARTIZANŲ G. 5, KAUNE, IŠNUOMOJAMO NEMOKAMAM MAITINIMUI ORGANIZUOTI, SĄRAŠAS 


	Eil. Nr.
	Turto pavadinimas ir 
inventoriaus Nr.
	Kiekis, vnt.
	Įsigijimo vertė, Eur
	Likutinė vertė, Eur

	1.
	Šaldytuvas, 303712
	1
	968,78
	0,00

	2.
	Šaldiklis, 303713
	1
	595,75
	0,00

	3.
	Indų plovimo mašina, 303714
	1
	1331,67
	0,00




__________________________ 

